Sigurd Resell

Sigurd Resell (1920–2010) var en norsk interiørarkitekt og møbeldesigner.

Resell tok diplomeksamen ved Statens håndverks- og kunstindustriskole i 1947, og var deretter ansatt hos Rastad & Relling til 1968. Deretter drev han selvstendig virksomhet som møbeldesigner, hovedsakelig i samarbeid med Vatne Lenestolfabrikk A/S hvor han fra samme år var sjefdesigner og ledet overgangen fra møbelhåndverk til en design bedre tilpasset industriell produksjon. Han vakte stor anerkjennelse for stolen Falcon, som ble solgt over hele verden i 30 år, og som ble relansert i 2011 av møbelfabrikken Rybo.Galleri Erik Steen 

Stolen «Irafas» konstruert sammen med Cato Mansrud vant gullmedalje for bord og stoler i stål ved Industridesignbiennalen i Ljubljana i 1966,Insidenorway collection - IrafasNTB (24.12.2004). 85 år 13. januar: Interiørarkitekt Sigurd Resell og Merket for god design samme år.Norsk Design - Tidligere mottakere Stolen er en feltstol som var laget til å stå støtt i ujevnt terreng, og har senere blitt relansert av Furnart som hagestol.

Resell har tegnet møbler for Stortingsbygningen, Fjernsynshuset og Televerkets administrasjonsbygning.NTB (30.12.2009). 90 år 13. januar: Interiørarkitekt Sigurd Resell I boka Design mellom stoler av Svein Gusrud m.fl. (2008) er Resell med på listen over norske møbelkanoner.

I 2022 tok produsenten Eikund i bruk flere av Resells designklassikere, og viste disse fram på International Contemporary Furniture Fair – USAs viktigste designmesse – på Manhattan i New York.

 Referanser 

 Litteratur 




 Eksterne lenker 

  Sigurd Resell i Norsk Kunstnerleksikon
  Rybo AS 

Kategori:Norske møbeldesignere
Kategori:Personer fra Meldal kommune